open-index/open-wikipedia-markdown huggingface dataset:
בארוד (מסעדה)

ממוזער|מסעדת בארוד (2024)

**בארוד** היא מסעדה אתנית ירושלמית המתמחה במטבח היהודי ספרדי (פסטליקוס, בורקיטס, בואיקוס), ויש בה לעיתים 'הופעות חיות'. המסעדה נפתחה בשנת 1995, היא שוכנת ברחוב יפו 31 (בחצר פיינגולד) במרכז העיר ירושלים, והיא מנוהלת על ידי דניאלה לרר שנעזרת בבנה אורי.

## היסטוריה
המסעדה הוקמה בשנת 1995 והייתה אחד ממרכזי הבילוי של ירושלים החילונית. על הקמת המקום סיפרה דניאלה לרר, בעלת המקום, בריאיון עיתונאי: "אני הייתי בכלל מפיקת טלוויזיה שאוהבת לאכול ולשתות ויודעת לבשל עוד מבית אמא. הייתי אז חברה נורא טובה של בני אמדורסקי והלכנו לאכול יחד אצל פיני לוי ב'פיני בחצר' בחצר פיינגולד ההיסטורית, ובני אמר 'איזו חצר יפה'. היה שם חלל אחד פנוי, והוא אמר 'את קורצת מחומר כזה, שאת שצריכה שתהיה לך מסעדה. את גם יודעת לבשל וגם יודעת לארח, וזה מה שאת צריכה לעשות. אני אעשה לך את ההרצה ויבואו אנשים'. ואז הוא מת".

שם המסעדה לקוח מקריאת אזהרה של פועלי בניין "בארוד". הקריאה נועדה להזהיר עוברי אורח מהפיצוץ הצפוי, בעקבות שימוש בחומרי נפץ לצורכי חציבה ובניית בניינים, ולגרום להם להתרחק במהירות או לתפוס מחסה.

בשנת 2015 חגגה המסעדה 20 שנות פעילות. במסעדה מוצג לראווה שיר שחיברו שניים מהלקוחות, אפרים סידון ודני קרמן, לכבוד יום ההולדת ה-20 למסעדה.

בתקופות מסוימות היו הפגנות של חרדים על יד המסעדה נגד פתיחתה בשבתות.

בשנת 2020, בזמן משבר הקורונה, נקלעה המסעדה לקשיים כלכליים זמניים ובעלת המסעדה נאלצה "לעשות משלוחים של פסטליקוס, בשביל שיהיה לה כסף למחיה בסיסית".

### האווירה במקום
האווירה במסעדה מתבססת על מספר מאפיינים ייחודיים:
* הופעות של 'מוזיקה חיה' (בעיקר ג'אז) שנערכות בחצר הצמודה למסעדה.
* אוספים של פותחני בקבוקים ושטרות כסף שמעטרים את כותלי המסעדה.
* התמונות רבות שתלויות (חלקן צוירו במיוחד עבור המקום).
* תפריט האוכל הכולל מנות מיוחדות ותפריט אלכוהול עשיר.

### האוכל האתני
המסעדה מתגאה במנות מהמטבח הספרדי־ירושלמי: קציצות פראסה (כרישה), קציצות בשר ברוטב לימון, לביבות קישואים ופטה, אלבונדיגס (כדורי בשר) ברוטב חצילים, תבשיל במיה, בויקוס (מאפי גבינה קטנים), פסטליקוס (מאפי בשר) וקינוח סוטלאץ' (פודינג אורז).

### על בעלת המקום
דניאלה לרר נולדה בירושלים למשפחת סופר, משפחה ירושלמית ותיקה (13 דורות בירושלים). אמה, שמחה, קיבלה בשנת 2000 את עיטור יקירת ירושלים על פעילותה בתחום החברתי. אביה, מאיר סופר, היה סופר ומשפטן וניהל את הטאבו (מרשם המקרקעין) בירושלים עד לפטירתו בשנת 1967. היו לה שלוש אחיות: ארנה מאיר, אמירה סופר ולוינה שפירא. אחותה, לֵוִינה (לֵבלֵב) שפירא, נרצחה בפיגוע באוניברסיטה העברית (2002).

## גלריית תמונות

קובץ:Barood Restaurant - Jerusalem - Photo No. 2.jpg|החלל הפנימי של המסעדה
קובץ:Barood Restaurant - Jerusalem - Photo No. 3.jpg|החלל הפנימי של המסעדה
קובץ:Barood Restaurant - Jerusalem - Photo No. 4.jpg|החלל הפנימי של המסעדה
קובץ:Barood Restaurant - Jerusalem - Visiting Card - Photo No. 5.jpg|כרטיס ביקור של מסעדת בארוד
קובץ:Barood Restaurant - Jerusalem - 20 th Birthday - Photo No. 6.jpg|שיר לחגיגת יום הולדת 20 למסעדת בארוד


## קישורים חיצוניים
* 
* 
* 
* 
* 
* 
* 
* 
* 

## הערות שוליים

קטגוריה:ירושלים: בתי קפה ומסעדות
קטגוריה:ישראל: ברים ופאבים
קטגוריה:ישראל: מסעדות
מקלט בטוח

"**מקלט בטוח**" הוא סינגל שהוקלט על ידי הזמרת הישראלית עדן בן זקן בהשתתפות הזמר עופר לוי. את השיר הוציאו ב-30 ביולי 2023 לאור חברות התקליטים שרית הפקות והליקון ארומה מיוזיק כסינגל שלא מתוך אלבום אולפן.

## רקע וכתיבה
"מקלט בטוח" נכתב על ידי אופיר כהן, שגם הלחין אותו לצד תמיר צור, המפיק המוזיקלי. השיר מתאר אהבה עמוקה, מרגשת ונצחית, המשלבת בין רגש אישי חזק לבין תחושת ביטחון ושותפות. בחלקו הראשון, מודגשת ההשפעה המהותית של האהבה על הגיבור – ממצב של ריקנות ושקט ("כחוף עזוב נטול חיים") לאהבה שממלאת אותו ומשנה את עולמו. הוא מתאר את תחושת ההמתנה הארוכה ואת הרגש העמוק שחש מהמפגש הראשון, עד כדי כך שלבו שמר לה מקום. דימויים כמו "הזריחה תמיד בזמן" מביעים את היציבות והרוגע שהיא מביאה לחייו.

בחלקו השני, השיר מתמקד בהדדיות של הקשר ובכוחו הנצחי. האהבה מתוארת כ"מקלט בטוח" וכ"רוח בגב", ביטויים שמדגישים את התמיכה, הביטחון והיציבות שבקשר. הדוברים נשבעים ללכת אחד אחר השני בכל מצב, תוך שימת דגש על אהבה שמתקיימת גם לאורך זמן, שורדת את הקשיים ומתעצמת. חלקו האחרון מצביע על המסע המשותף והפירות שיקצרו יחד, כסמל למאמץ וההשקעה שנעשו בקשר.

## עטיפה
במרכזה מופיעים שני האמנים: לוי משמאל, לבוש בחולצה מכופתרת, עניבה ומקטורן כהה, ולראשו כובע לבן שמעניק לו מראה קלאסי ומסתורי. מימין, בן זקן שלבושה בשמלה שחורה אלגנטית עם מחשוף עדין, ושערה הארוך מעוצב בגלים רכים שמדגישים את תווי פניה. התאורה הדרמטית והאפקטים סביב הדמויות מוסיפים לתמונה תחושה של יוקרה ורשמיות.

הטקסט בתחתית התמונה מציין את שמות האמנים ושם השיר, "מקלט בטוח", עם איור של ורד במרכז שמוסיף אלמנט רומנטי ועדין לעיצוב. הרקע הכהה, עם אפקטי תאורה רכים, מדגיש את הדמויות ויוצר תחושת עומק.

## ביקורות והצלחה מסחרית
בר חיים מערוץ 14 אהב את השיר, וטען כי הוא מחזיר את ז'אנר המוזיקה המזרחית ה"ישנה" לקדמת הבמה. מבקר המוזיקה הישראלי יוסי חרסונסקי העניק לשיר שלושה וחצי כוכבים מתוך חמישה, וכתב: .

"מקלט בטוח" הושמע רבות בתחנות הרדיו בישראל. הוא הגיע בשיאו למקום החמישי במצעד מדיה פורסט TL.

## מיקומי שיא

## הערות שוליים

קטגוריה:שירי עדן בן זקן
קטגוריה:שירי עופר לוי
קטגוריה:דואטים
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהולחנו על ידי תמיר צור
קטגוריה:שירים שהופקו על ידי תמיר צור
קטגוריה:שירי אהבה בעברית
קטגוריה:שירים על אושר
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
העיר העתיקה של חלב

**העיר העתיקה של חלב** (בערבית: **مدينة حلب القديمة**) היא אתר מבוצר ומוקף חומה, השוכן במרכז העיר חלב, אשר ממוקמת בצפון מערב סוריה. העיר העתיקה משתרעת על פני 3.65 קמ"ר.

העיר העתיקה של חלב שגשגה לאורך ההיסטוריה בעיקר בזכות מיקומה האסטרטגי בצומת הדרכים שבין אסיה, אירופה והמזרח התיכון, אשר תרם לכך שהייתה מרכז למסחר ואחת הערים החשובות באזור.

בשנת 1986 העיר העתיקה של חלב הוכרזה כאתר מורשת עולמית של אונסק"ו. אתרים בולטים בתחומי העיר העתיקה של חלב הם מצודת חלב והמסגד הגדול.

במהלך העשור השני של המאה ה-21 חלק ניכר מאזור העיר העתיקה של חלב נהרס במהלך קרב חלב, אשר היה קרב מרכזי במלחמת האזרחים בסוריה. ההערכה היא שכ-30 אחוזים משטחי העיר העתיקה של חלב נהרסו במהלך הקרב, כאשר מבנים היסטוריים רבים, כולל שוק אל-מדינה, ניזוקו באופן ניכר במהלך הקרב. לפני מלחמת האזרחים בסוריה חיו באזור העיר העתיקה של חלב כ-120 אלף תושבים.

## גלריה

File:Udgravning_(Citadellet_Aleppo).jpg|מקדש חדד במצודת חלב
File:Aleppo-suq-Alp.JPG|שוק העיר העתיקה, צילום מ-2011
Aleppo_Khan_Shuneh.jpg|חאן אל-שונה, צילום מ-2008
Citadel_of_Aleppo.jpg|מצודת חלב
Great_Mosque_of_Aleppo,_Aleppo,_Syria.jpg|הכניסה למתחם המסגד הגדול


## ראו גם
* תיירות בסוריה
* אתרי מורשת עולמית בסיכון

## קישורים חיצוניים

## הערות שוליים

קטגוריה:חלב (עיר): היסטוריה
קטגוריה:אתרי מורשת עולמית בסיכון
קטגוריה:ערים עתיקות
דורותי ראונד

**דורותי ראונד** (באנגלית: **Dorothy Edith Round**;  13 ביולי 1909 – 12 בנובמבר 1982) הייתה טניסאית בריטית. היא זכתה במקום ראשון בתחרויות נשים באליפות וימבלדון ובאליפות אוסטרליה הפתוחה. 

## ביוגרפיה
דורותי ראונד נולדה בעיירה דאדלי בשנת 1909. היא התחילה לשחק טניס עם אחיה במגרש שהיה בחצר בית המשפחה. בגיל 10 היא התחילה להשתתף בתחרויות במסגרת בית ספר. בגיל 16 דורותי ראונד החלה לשחק בתחרויות רשמיות. 

בשנת 1928 ראונד שיחקה לראשונה באליפות וימבלדון והודחה בסיבוב הראשון. בשנים 1931 ו-1932 היא הגיעה לרבע הגמר. בשנת 1933 היא הפסידה בגמר ובשנת 1934 לראשונה ניצחה בתחרות נשים. היא הצליחה לשחזר את ההישג בשנת 1937.

באליפות צרפת הפתוחה ראונד שיחקה החל משנת 1928 אך ללא הצלחה יתרה.

באליפות אוסטרליה הפתוחה ראונד שיחקה החל משנת 1928 ובשנת 1935 זכתה בתואר בתחרות נשים.

באליפות ארצות הברית הפתוחה ראונד שיחקה החל משנת 1928. בשנת 1933 היא הגיעה לחצי הגמר בתחרות נשים. בשנת 1931 היא הפסידה בגמר תחרות זוגות נשים (שיחקה לצד הלן ג'ייקובס).

בתקופת מלחמת העולם השנייה ראונד שיחקה בארצות הברית וחזרה לבריטניה בשנת 1944. היא המשיכה לשחק מספר שנים אך כוחה ירד והיא סיימה את הקריירה בשנת 1950.

דורותי ראונד נפטרה בשנת 1982.

## הישגים

## קישורים חיצוניים

* 

קטגוריה:טניסאיות בריטיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות אוסטרליה הפתוחה
קטגוריה:בריטיות שנולדו ב-1909
קטגוריה:בריטיות שנפטרו ב-1982
ניסים בן שמעון

הרב **ניסים בן שמעון** (מכונה לעיתים "**חכם ניסים**"; נולד בשנת ה'ת"ש) הוא רב ודיין ישראלי, לשעבר אב בית דין בבית הדין הרבני בתל אביב ורב שכונת כפר שלם, וכיום אב בית הדין לממונות "נזר אהרן" בבני ברק.

## ביוגרפיה
נולד בירושלים ליפה והרב מנצור בן שמעון, ר"מ בישיבת פורת יוסף. למד בנערותו בישיבת פורת יוסף ולאחר מכן בישיבת קול תורה ובישיבת תורה והוראה בתל אביב. באותה תקופה, למד גם מפי רבה של תל אביב הרב עובדיה יוסף, שלימד בישיבה לימודי דיינות.

בסוף 1964 התמנה לרב שכונת כפר שלם ב' בתל אביב. בשנת 1976 (שבט ה'תשל"ו) התמנה לכהן כדיין בבית הדין הרבני בתל אביב, ובהמשך התמנה לאב בית הדין.

בתחילת העשור השני של המאה ה-21 עמד בראש הוועדה לבחירת רבני העיר ירושלים.

בשנים 2009–2010 עסק הרכב בית הדין בראשותו בפסק הדין של בית הדין הרבני הגדול (שהוחזר ל'בחינה מחודשת" לבית הדין האזורי על ידי נשיא בית הדין הגדול הרב שלמה משה עמאר) שערער על גיורי מערך הגיור של הרב חיים דרוקמן. דעת רוב הדיינים, והרב בן שמעון בכללם, הייתה כי ביטול גיורי הרב דרוקמן מבוטל, והמערערת בתיק הנידון וילדיה הם יהודים, וכן קבע כי לא ניתן לשפוט למפרע אם קבלת המצוות של מתגיירים התקיימה כנדרש. כמו כן, ביקר את הוצאתם של תלמידי חכמים "מחוץ לגדר". זמן קצר לאחר מכן מינה אותו הרב עמאר לעמוד בראש ועדה לבחינת גיורי צה"ל, ובעקבות מסקנותיה הכשיר הרב עובדיה יוסף את גיורי הרבנות הצבאית.

ב-17 במאי 2015 פרש לגמלאות, בהגיעו לגיל 75. לאחר פרישתו הקים בית דין פרטי לממונות במסגרת כולל הדיינות "נזר אהרן" שייסד אביו בבני ברק, והוא מכהן כאב בית הדין.

### פלילים
בשנות ה-80 של המאה ה-20 היה אחד משלושה מורשי חתימה של רשת החינוך "אל המעיין". ב-1992 העיד מטעם התביעה במשפטו של ראש הרשת, ח"כ יאיר לוי, אך הוכרז כ"עד עוין" לאחר ששינה באופן מהותי את העדות שמסר בחקירתו. היועץ המשפטי לממשלה הורה להעמידו לדין בשל כך.

ב-2014 הוחלט להעמידו לדין משמעתי בשל העובדה כי קיים בלשכתו בבית הדין בוררות שבמסגרתה עבריין מין שילם דמי שתיקה לנפגעת. הרב בן שמעון טען כי לא ידע כי למעשים הנידונים אופי פלילי.

## ספריו
* **משפטי הבשן** (ארבעה כרכים) - פסקי דין.
## משפחתו
היה נשוי למלכה עד לפטירתה ב-2022, ואב ל-17 ילדים. מתגורר במרכז בני ברק.

אחיו: יעל, רעיית הרב שלום כהן נשיא מועצת חכמי התורה וראש ישיבת פורת יוסף; הדיין שלמה בן שמעון, חבר בית הדין הרבני הגדול; הרב המקובל מרדכי בן שמעון; הרב מסעוד בן שמעון, רבה הספרדי של בני ברק וראש ישיבת אור אליצור.

חתנו הרב שבתי לוי הוא מרבני שכונת רמת אהרון וראש מוסדות "הליכות משה" בבני ברק. נכדו הרב ניסים לוי הוא רב קהילה בפתח תקווה ומעורכי ספריו.

חתנו הרב יהושע לוי ראש בית המדרש וראש רשת הכוללים ‘ישועה ליהודה’ בני ברק.

## הערות שוליים

קטגוריה:אבות בית הדין הרבני בתל אביב
קטגוריה:אבות בתי דין
קטגוריה:תל אביב-יפו: רבני שכונות
קטגוריה:כפר שלם: אישים
קטגוריה:בוגרי ישיבת פורת יוסף
קטגוריה:בוגרי ישיבת קול תורה
ניסים
קטגוריה:ישראלים שנולדו ב-1940
קטגוריה:בני ברק: רבנים
פרס מרטה

**פרס שער השנה של פיפ"א על שם מרטה**, הידוע בתור **פרס מרטה**, הוא פרס כדורגל יוקרתי שנוסד על ידי פיפ"א ב-2024. הפרס מוענק לכדורגלנית שכבשה את השער היפה ביותר של השנה, על פי הצבעתם של גולשי אתר האינטרנט של פיפ"א. הפרס מוענק מדי שנה בערב הגאלה שמארגנת פיפ"א, במהלכו מוענקים גם הפרסים לכדורגלן ולכדורגלנית השנה בעולם.

הפרס נקרא על שמה של מרטה ויירה דה סילבה, החלוצה והקפטנית של נבחרת הנשים של ברזיל במשך למעלה משני עשורים (מ-2002 עד 2024); מרטה עצמה זכתה בפרס בשנתו הראשונה, על שער שכבשה במשחק ידידות נגד ג'מייקה.

## זוכות ומועמדות
### 2024

## נשים שהיו מועמדות לפרס פושקש

לפני 2024, הפרס עבור השער הטוב ביותר בכדורגל הנשים שולב יחד עם הפרס לגברים - פרס פושקש. הת'ר או'ריילי האמריקאית הפכה ב-2011 לאישה הראשונה שהייתה מועמדת לפרס פושקש. אף אישה לא זכתה מעולם בפרס, אך סטפני רוש הגיעה למקום השני אחרי חאמס רודריגז ב-2014. קרולין וויר היא הכדורגלנית היחידה שהייתה מועמדת פעמיים לפרס (לצידם של שבעה כדורגלנים גברים).

קטגוריה:פרסי כדורגל
קטגוריה:פיפ"א
איל לנדסמן

**אייל לנדסמן** (נולד ב-1970) הוא אמן ופעיל חברתי ישראלי, הידוע כמייסד שותף ומנהל אמנותי של פסטיבל הצילום הבינלאומי וכן מייסד ומנהל את הארגון ללא מטרות רווח בשם PHOTO IS:RAEL.

## ביוגרפיה
אייל לנדסמן נולד בחיפה ב-1970. הוא סיים את לימודיו בבית הספר לאמנות ועיצוב ויצו בחיפה, שם למד עיצוב גרפי.

### קריירה
לנדסמן היה הצלם לווידאו קליפ "Her Morning Elegance", בבימויו של אורן לביא, אשר היה מועמד לפרס הגראמי בשנת 2010. הקליפ הוקרן גם בפסטיבל קאן ליונס הבינלאומי ליצירתיות, פסטיבל הסרטים של לוס אנג'לס, פסטיבל הסרטים העכשווי במרכז פומפידו ו-SXSW. בשנת 2006 נרכש ארכיון עם יצירות של לנדסמן על ידי אוניברסיטת הרווארד. לנדסמן היה אחד השופטים בתחרות המועצה הבריטית "EnGENDERed" ו-"Fresh Paint" בפסטיבל האמנות בשנת 2017. בשנת 2018 נבחר לנדסמן כאחד המומחים לסקירת תיק עבודות בפסטיבל הצילום של Rencontres d'Arles ואתונה. לנדסמן הועמד לפרס הפיקטט הבינלאומי בשנת 2016.

## תערוכות
אייל לנדסמן הציג בתערוכות יחיד ובתערוכות קבוצתיות בארץ וברחבי העולם.

### תערוכות יחיד נבחרות
* 2001. תיאטרון תמונע. "תעשה לי תמונה של אמן".
* 2006. מרכז סוזן דלל למחול ותיאטרון. "דיוקן של יוצר בתנועה".
* 2008. פסטיבל עכו לתיאטרון ישראלי אלטרנטיבי. "עכו-אביניון - 15 דקות".
* 2009. פסטיבל אביניון. "עכו-אביניון - 15 דקות".

### תערוכות קבוצתיות
* 2011. עדות מקומית. תל אביב.

## קישורים חיצוניים

## הערות שוליים

קטגוריה:חיפה: אישים
קטגוריה:צלמים ישראלים
קטגוריה:אוצרים ישראלים
קטגוריה:בוגרי המרכז האקדמי לעיצוב ולחינוך ויצו חיפה
קטגוריה:ישראלים שנולדו ב-1970
צנטנר

**צנטנר** הוא שם משפחה אשכנזי ממקור גרמני (Zentner)

קטגוריה:שמות משפחה אשכנזיים
אוניברסיטת פריז למדעים ולספרות

**אוניברסיטת פריז למדעים ולספרות** (בצרפתית: **Université Paris Sciences et Lettres**; בראשי תיבות: **PSL**) היא אוניברסיטת מחקר ציבורית בפריז המאגדת מספר מוסדות מחקר והשכלה גבוהה בצרפת.

## היסטוריה וארגון
הארגון נוסד ב-2010 עת חברו חמישה מוסדות השכלה גבוהה ומחקר מהרובע הלטיני להקמת גוף משותף שיאפשר קידום תקציבי מחקר ואת נראותם הציבורית והבינלאומית. מוסדות נוספים חברו אליהם בהמשך. ב-2019 הוכר המוסד כאוניברסיטה ציבורית המאגדת מספר מוסדות עצמאיים והיא זכתה למעמד לאומי של "Grand établissements" ("מוסד גדול").

האוניברסיטה מורכבת מ-11 מוסדות חברים, שלושה ארגוני מחקר שותפים ו-10 גופים עימם יש שיתופי פעולה קבועים.

### מוסדות חברים
*קולז' דה פראנס
*Mines פריז - בית הספר הלאומי למכרות של פריז (École nationale supérieure des mines de Paris)
*בית הספר הלאומי לכימיה של פריז (École nationale supérieure de chimie de Paris)
*הקונסרבטואר הלאומי הגבוה לאמנות הדרמה
*אקול נורמל סופרייר
*אקול פראטיק דה אוטז אטיד
*ESPCI פריז - בית הספר הגבוה לפיזיקה תעשייתית וכימיה בעיר פריז (École supérieure de physique et de chimie industrielles de la ville de Paris)
*בית הספר הלאומי להיסטוריה (École Nationale des Chartes)
*מצפה הכוכבים של פריז
*אוניברסיטת פריז-דופין
*מכון קירי

### ארגוני מחקר שותפים
*המרכז הלאומי למחקר מדעי
*Inria - המכון הלאומי למחקר במדע וטכנולוגיות דיגיטליות (Institut national de recherche en sciences et technologies du numérique)
*Inserm - המכון הלאומי לבריאות ומחקר רפואי (Institut national de la santé et de la recherche médicale)

### שותפים נוספים
*בית הספר הלאומי לאמנויות דקורטיביות (École nationale supérieure des arts décoratifs)
*בית הספר הצרפתי למזרח הרחוק (École Française d'Extrême-Orient)
*בית הספר הלאומי לארכיטקטורה פריז-מלאקוואיס (École nationale supérieure d'architecture Paris-Malaquais)
*תיכון לואי הגדול (Lycée Louis-le-Grand)
*הקונסרבטואר של פריז
*La Fémis - בית הספר הגבוה הלאומי למקצועות תמונה וסאונד (École Nationale Supérieure des Métiers de l'Image et du Son)
*בית הספר הלאומי הגבוה לאמנויות היפות
*בית ספר תיכון אנרי הרביעי (Lycée Henri-IV)
*מכון לואי בשלייה (Institut Louis Bachelier)
*המכון הלאומי לשירות ציבורי (Institut national du service public)

## קישורים חיצוניים
* 

## הערות שוליים

פריז למדעים ולספרות
קטגוריה:הרובע החמישי של פריז
פריז למדעים ולספרות
מרכז אקדמי ללימודי המשך ברפואה

**המרכז האקדמי ללימודי המשך ברפואה** הוא אחד מבתי הספר בפקולטה למדעי הרפואה והבריאות ע"ש גריי באוניברסיטת תל אביב. המרכז האקדמי ללימודי המשך הוקם בשנת 1962 במתכונת בית ספר.

המרכז האקדמי ללימודי המשך ברפואה מספק ידע, מיומנויות ומשאבים לבעלי מקצוע קיימים בתחום הבריאות, שתורמים להתפתחות ההתנהלות המקצועית והכישורים הקליניים.

במרכז האקדמי ללימודי המשך ברפואה מתקיימים כ־60 קורסים שונים, הנחלקים ל-4 קטגוריות: לימודים פרה-קליניים וקליניים, לימודים מתקדמים, לימודים בין-תחומיים ולימודים אינטרנטיים וסדנאות.

בנוסף, מתקיימת תוכנית דיפלומה למתמחים ברפואת המשפחה כחלק מתוכנית התמחות, וכן מתקיימת תוכנית לימודים ענפה בפסיכותרפיה.
## היסטוריה
עם פתיחת הפקולטה לרפואה בשנת 1964, פעלו במקביל שתי פקולטות: הפקולטה לרפואה והפקולטה ללימודי המשך ברפואה. בשנת 1972 אוחדו שתי הפקולטות למסגרת אחת, כשבית הספר ללימודי המשך הפך לחלק מהפקולטה לרפואה.

### ראשי המרכז
* פרופ' פריץ דרייפוס
* פרופ' שמואל שור
* פרופ' תאודור ויז'ניצר
* פרופ' חיים בויקס
* פרופ' אורי זליגסון
* פרופ' מנחם פיינרו
* פרופ' א. ויסנביק
* פרופ' משה פיליפ
* פרופ' יחיאל (חיליק) לבקוביץ
* פרופ' רוני טפר
* פרופ' רוני מימון – מכהן

## קישורים חיצוניים

## הערות שוליים

קטגוריה:אוניברסיטת תל אביב: הפקולטה לרפואה
נחל עלקת

**נחל עלקת** הוא נחל אכזב בנגב הצפוני. אורכו כ־4.6 קילומטרים.

## תוואי הנחל
מוצא הנחל ממוקם בגובה של כ־460 מטרים מעל פני הים בגבעות להב, בדרום יער להב, כקילומטר מכביש 6, בין המועצות המקומיות להבים ולקייה. כיוון זרימת הנחל הוא מערבה. הנחל זורם לאורך הגבול הדרומי של להבים, וכקילומטר מזרחית למסילת הדרום, בגובה של כ־280 מטרים מעל פני הים, נשפך נחל עלקת לנחל פחר.

עלקת
מזרח דלהי

**מזרח דלהי** (באנגלית: **East Delhi**) הוא רובע בעיר דלהי בהודו.

## מיקום ונתונים
מזרח דלהי שוכן בגובה ממוצע 239 מטר מעל פני הים מעבר לנהר יאמונה החוצה את דלהי והוא גובל במדינת אוטר פראדש.

שטח הרובע: 64 קילומטרים רבועים.

## מבנה ומאפיינים
זה החלק היותר מודרני בהודו, עם רחובות מסודרים ובתים חדשים יחסית.

### הפן המינהלי
מבחינה מנהלית, הרובע מחולק לארבע תת-מחוזות:

# .
# .
# Shahdara.
# Patparganj

## דמוגרפיה
לפי מפקד האוכלוסין של 2011 במזרח דלהי יש אוכלוסייה של 1,709,346 כ-11% מתוך 15,673,000 כלל תושבי דלהי.

במזרח דלהי יש צפיפות אוכלוסין של 22,638 תושבים לקילומטר רבוע. שיעור גידול האוכלוסייה במהלך העשור 2001–2011 היה 16.68%. קיים יחס בעייתי בין המינים במזרח דלהי: 884 נשים לכל 1000 גברים. אנשי הקאסטות ה"נחותות" מהוות 16.5% (281,482) מכלל אוכלוסיית מזרח דלהי.

### דת
הינדואיזם היא דת הרוב באזור (82.54% מכלל האוכלוסייה), ולאחר מכן דת האסלאם (10.46%), סיקים (3.1%) וג'ינים (2.7%).

## אטרקציות תיירותיות
* אקשרדהאם (אחד המקדשים ההינדים הגדולים בעולם)
* שוק רובע לאל
* שוק Lal Quarter Market
* קניון V3S, Laxmi Nagar
*  והפארק לידו. 

## ראו גם

## הערות שוליים

קטגוריה:דלהי
ז'אנג לינפנג

**ז'אנג לינפנג** (במנדרינית: **张琳芃**; נולד ב-9 במאי 1989) הוא כדורגלן סיני המשחק בעמדת המגן הימני בשאנגחאי פורט.

ז'אנג ידוע בכינוי "ז'אנגמוס" בשל הדמיון שלו במראה ובסגנון המשחק לסרחיו ראמוס.

## קריירת מועדונים
ז'אנג התחיל את הקריירה שלו בקבוצות כדורגל מקומיות עד שבגיל 12 הצטרף לאקדמיה לכדורגל גנבאו. בשנת  הצטרף לשאנגאחי מזרח אסיה מהליגה השלישית במועדון. בסיום העונה השנייה שלו במועדון היה שותף לעלייה לליגה השנייה. חשיפתו הראשונה הייתה בשנת  כאשר זומן לסגל נבחרת סין.

בנובמבר  חתם בגואנגג'ואו אוורגראנד תמורת תשלום של 12 מיליון רנמינבי. ב-2 באפריל 2011 ערך את הופעת הבכורה שלו בקבוצה בניצחון 0-1 נגד דלייאן שידה. בסיום עונה זו זכה עם הקבוצה באליפות ראשונה בתולדותיה ושתי עונות לאחר מכן בליגת האלופות האסיאתית לראשונה בתולדותיה.

ב-7 בפברואר 2015 נפצע ברגלו השמאלית במשחק קדם-עונה נגד האנגג'ואו גרינטאון ונעדר כחודש. כעבור זמן קצר, אינטר מילאנו הביעה עניין בז'אנג, אך לא הייתה מוכנה לשלם 10 מיליון אירו כפי שדרשה גואנגג'ואו והשחקן נשאר בקבוצה. ב-20 ביולי 2015 חתם על חוזה עד סוף שנת . ב-28 באוגוסט 2015, צ'לסי מהפרמיירליג הגישה הצעה על השחקן, אך צ'לסי וגואנגג'ואו התקשו לנהל משא ומתן על השחקן ושלושה ימים לאחר ההצעה חלון ההעברות באירופה נסגר. בסיום עונה זו זכה עם הקבוצה בשנית בליגת האלופות האסיאתית.

ב-29 באפריל 2022 חתם בשאנגחאי פורט, אחרי 12 עונות בגואנגג'ואו. בסיום עונת  זכה עם הקבוצה באליפות סין.

ג'אנג ביסס את מעמדו כאגדת מועדון בגואנגז'ו אברגרנדה לאחר שזכה ב-8 אליפויות ליגה, 2 גביע סיני, 4 סופר קאפ סיני ו-2 ליגת האלופות של AFC.

ב-29 באפריל 2022 חתם בשאנגחאי פורט. בעונתו הראשונה זכה עם המועדון באליפות הראשונה שלו בהיסטוריה.

## קריירה בינלאומית
בצעירותו שיחק בנבחרות הצעירות של סין. בעודו משחק בליגה השנייה במדינה, ב-30 בדצמבר 2009 ערך את הופעת הבכורה שלו בנבחרת הבוגרת בתיקו 2-2 נגד  בו גם הבקיע את שער הבכורה שלו בנבחרת.

ב-21 בנובמבר 2023 ז'אנג ערך את הופעתו ה-100 בנבחרת בהפסד 3-0 ל במסגרת מוקדמות מונדיאל 2026. במרץ  הודיע על פרישה מהנבחרת לאחר מופע אימים במשחק נגד , אך כעבור יומיים חזר בו.

השתתף עם הנבחרת 4 פעמים באליפות אסיה בכדורגל.

## חיים אישיים
ב-21 במאי 2011 התחתן נישא וב-1 בספטמבר 2014 נולד לזוג בן.

## תארים
; גואנגג'ואו אוורגראנד
*ליגת העל הסינית: , , , , , , , 
*ליגת האלופות האסיאתית: , 
*הגביע הסיני: , 
*הסופר הקאפ הסיני: , , , 

; שאנגאחי פורט
*ליגת העל הסינית: 
*הליגה הסינית השנייה: 

; אישיים
*נבחרת העונה בליגת העל הסינית: , , , , 
*נבחרת העונה בליגת האלופות האסיאתית: , 

## קישורים חיצוניים

קטגוריה:כדורגלנים סינים
קטגוריה:בלמי כדורגל סינים
קטגוריה:מגני כדורגל סינים
קטגוריה:כדורגלני גואנגג'ואו
קטגוריה:כדורגלני שאנגחאי פורט
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:סינים שנולדו ב-1989
ז'קט נורפוק

[ממוזער|טקסט=אלפונסו השלושה עשר, מלך ספרד לובש ז'קט נורפוק בציד יעלים בפיקוס דה אירופה. 1912|[אלפונסו השלושה עשר, מלך ספרד לובש ז'קט נורפוק בציד יעלים בפיקוס דה אירופה. 1912]]
**ז'קט נוֹרְפֹוֹק** (באנגלית: **Norfolk jacket**) הוא ז'קט מרווח עם חגורת מותן שנתפר לרוב מטוויד חום או אדום עם ארבעה קפלים לכל גובהו כדי לאפשר טווח תנועה וחגורת מותן שלמה או חלקית (רק בחזית). הוא כז'קט לציד שיאפשר יותר טווח תנועה בגלל התנוחה שבה מחזיקים את הרובה. מקור השם אינו ידוע, אבל ככל הנראה הוא קרוי על שם תומאס קוֹק הדוכס מנורפוק, או על שם מחוז נורפוק שבאנגליה. הוא היה פופולרי בשנות ה-60 של המאה ה-19 בחוגים הספורטיבים של הנסיך מווילס (יורש העצר הבריטי) באותה התקופה, המלך אדוארד השביעי שאחוזתו הכפרית הייתה בית סאנדרינגהאם במערב נורפוק. ובתקופתו גברים החלו ללבוש חליפות. הוא היה פופולרי בעיקר בקרב חליפות לילדים ושימש במדים מסוימים (בעיקר בצבא ובמשטרה).

## היסטוריה
ישנן מספר תאוריות לגבי המצאתו של הז'קט: לפי הראשונה הנרי פיצלאן-הווארד, הדוכס ה-15 מנורפוק המציא אותו כמעיל ציד בשנות ה-60 של המאה ה-19 ובאחוזת הכפר המלך אדוארד שמע על הז'קט והחל ללבוש אותו בעצמו והפך אותו לפופולרי גם בשנות ה-80 של אותה המאה. אבל אין תמונות שלו בז'קט נורפוק. לפי השנייה הוא הומצא על ידי תומאס קוֹק הדוכס מנורפוק שהיה מארח לעיתים קרובות את הנסיך מווילס באותה התקופה לציד ברווזים באחוזה שלו. אבל יכול להיות שאין לז'קט סיפור מקור והשם פשוט בא מכך שהומצא בנורפוק.

הז'קט עבר שינויים רבים מאז המצאתו והצורה המקורים אינה ידועה. הגרסה שהייתה פופולרית יותר בשנות ה-30 הייתה גרסה מוגדלת של מעיל ספורט עם חגורת בד.

## סוגים
ממוזער|דשי מדרגה
קיימים סוגים רבים של ז'קט נורפוק, עם סוגים שונים של קפלים וחגורות. תתי הסוגים הנפוצים ביותר הם ז'קט נורפוק מלא עם שלושה או ארבעה כפתורים בטור אחד עם קפלים וחגורת בד וחצי ז'קט נורפוק עם פחות קפלים וחגורה חלקית. לשני הסוגים יש דשי מדרגה וכיסים שנתפרו מחוץ לגוף החליפה. חליפת נורפוק היא חליפה שבה הז'קט נלבש עם מכנסיים, ניקרבוקרים או אברקיים תואמים כדי להרכיב חליפה שלמה. הסגנון היה פופולרי בשנות ה-30 וה-40 של המאה ה-20, אבל כיום הז'קט כמעט ולא נלבש.

## שימושים
טקסט=נוף של שדות בנורפוק מכנסייה נוף בריטי עם אגם|ממוזער|שדות בנורפוק
ז'קט נורפוק נפוץ בעיקר בשימוש צבאי אצל כמו בכוחות ההגנה של אוסטרליה (הצבא האוסטרלי עם חילות הים והאוויר) ב-1916 שבו במדי הנשים הוא נכלל בשילוב עם כובע מלבד, ועל ידי שוטרים קנדים בשנות ה-70 של המאה ה-19. חברת סירס ייצרה הרבה ז'קטים כאלה כבגדי ילדים בתחילת המאה ה-20.

## ראו גם
* מעיל ספורט
* טוויד
* ז'קט

## הערות שוליים

קטגוריה:ביגוד צבאי, דרגות ואותות
נורפוק
ג'ונתן סצ'רדוטי

**ג'ונתן סצ'רדוטי** (**Jonathan Sacerdoti**; נולד בשנת 1980) הוא שדרן, עיתונאי ומפיק טלוויזיה בריטי. הוא מתמקד בסיקור הממלכה המאוחדת ואירופה, כולל טרור וקיצוניות, יחסי גזע, ניתוח המזרח התיכון ומשפחת המלוכה הבריטית. בנוסף, הוא פעיל נגד אנטישמיות.

## ביוגרפיה
סצ'רדוטי נולד ב-1980 בקמדן, לונדון. אביו, צ'זארה סצ'רדוטי, היה ניצול השואה, וסבו היה רב איטלקי. הוא למד באוניברסיטת אוקספורד בבייליול קולג', שם קיבל תואר בשפה וספרות אנגלית.

## קריירה
### שידור
סצ'רדוטי הופיע בערוצי טלוויזיה בינלאומיים רבים, כולל BBC News, Sky News, Fox News, Al Jazeera English, i24news, NDTV ו-France 24. בשנת 2013, הצטרף לצוות הכתבים של i24news. בשנת 2022, הוא הפך לכתב קבוע המסקר את המשפחה המלכותית עבור Fox News.

ב-2022 השתתף בסרט התיעודי "מי הוא המלך צ'ארלס השלישי?" שהופק על ידי Fox News.

### עיתונאות וכתיבה
סצ'רדוטי כתב עבור מגוון פרסומים, כולל *The Spectator* ו-*Daily Telegraph*. כבר בגיל 17, פרסם את מאמרו הראשון ב-Daily Telegraph.

בשנת 2020 היה מעורב ברכישת העיתון "Jewish Chronicle" כחלק מקונסורטיום של אנשי עסקים ומדיה, שנועד להציל את העיתון לאחר משבר כלכלי חמור.

### הפקות טלוויזיה
סצ'רדוטי עבד כמפיק טלוויזיה בתוכניות כמו RI:SE של Channel 4 ותוכנית הדיונים The Wright Stuff של Channel 5.

## פעילות ציבורית
סצ'רדוטי שימש כנאמן מייסד של ארגון Campaign Against Antisemitism, שבו פעל לקידום זכויות יהודים ונגד אנטישמיות. בנוסף, הוא חבר במועצת קרן מונטיפיורי, המנהלת את הנכסים ההיסטוריים של הפילנתרופ משה מונטיפיורי.

## הרצאות
סצ'רדוטי נשא הרצאות בכנסים בינלאומיים שאורגנו על ידי אוניברסיטת הרווארד, האוניברסיטה האמריקאית בדובאי ואוניברסיטת קיו בטוקיו. הוא גם השתתף בדיונים באיגוד אוקספורד ובאיגוד קיימברידג'.

## פרסים
בשנת 2001 זכה סצ'רדוטי בפרס OxTALENT של אוניברסיטת אוקספורד על הישגיו בתחום ה-IT והספרות.

## קישורים חיצוניים
* 

## הערות שוליים

קטגוריה:עיתונאים בריטים
קטגוריה:מפיקים בריטים
קטגוריה:יהודים בריטים
קטגוריה:בוגרי אוניברסיטת אוקספורד
קטגוריה:בריטים שנולדו ב-1980
שיירה שלנו

"**שיירה שלנו**" (ידוע גם בשם "**שוב יוצא הזמר**") הוא שיר שכתב נתן יונתן בשנת 1948 לזכרו של נהג המשאית , חבר קיבוץ שריד, שנפל ליד הקסטל, והולחן באותה שנה על ידי רומן ולדמן. המלחין יעקב שגיא הלחין את השיר בשנית בלחן המוכר כיום, בין השנים 1957–1958.

## רקע
נתן יונתן כתב את השיר "שיירה שלנו" בעיצומה של מלחמת העצמאות, לזכרו של רב-טוראי אהרן אגסי, חברו לקיבוץ שריד, שנהרג ב-9 בינואר 1948 בשער הגיא, סמוך לכפר סריס (כיום מושב שורש), בעת שעשה דרכו כנהג בשיירת משאיות אספקה מירושלים הנצורה לשפלה.
מילות השיר נדפסו לראשונה ב-4.5.1948 בעיתון "על המשמר", תחת השם "נתן קליין", שמו הקודם של נתן יונתן, בצירוף הקדשת השיר לאהרן אגסי.
השיר הולחן באותה שנה על-ידי רומן (ירחמיאל) ולדמן, וב-8 ביולי 1948 נדפס שוב, בליווי תווים, ב"בשער", בטאון החטיבה הצעירה של מפלגת הפועלים המאוחדת (מפ"ם). גרסה מודפסת זאת הייתה קצרה מהגרסה הראשונה, הוכנסו בה תיקוני נוסח והושמטה שורת הזיכרון לאהרן אגסי.
באוקטובר 1948 בוצע השיר לראשונה, תחת השם "השיירה", על-ידי "הלהקה הצבאית הארצית", בתוכניתהּ "השיירה העליזה". מלחין השיר, ולדמן, היה אקורדיוניסט בלהקה.
בשנת 1951 נכלל השיר בספר השירים הראשון של נתן יונתן, "שבילי עפר" (ספרית פועלים), ללא הקדשת השיר לאהרון אגסי.
בשנת 1958 הולחן השיר בשנית, על-ידי יעקב (יענקל'ה) שגיא, חבר קיבוץ עין השופט. לחן השיר הוא במשקל סילבו-טוני, כנראה בהשפעת שירים רוסיים ששרו בתנועת הנוער. הלחן התפרסם בתחילה בטעות כלחן עממי ולא יוחס לשגיא, מאחר ששגיא טרם התפרסם אז, והשיר טרם הוקלט אלא עבר 'מפה לאוזן'.
השיר בלחנו של שגיא נדפס בשנת 1983 בספר "יעקב (יענקל'ה) שגיא - מבחר מנגינות - שוב יוצא הזמר", בהוצאת מפעלי תרבות וחינוך. בלחן זה זכה השיר לפרסום ולגרסאות מושרות נוספות, כשבכולן מושרים רק שלושה מבין שמונה בתי השיר המקורי (הבית הראשון, השני והרביעי).

## גרסאות כיסוי ואזכורים בתרבות
### גרסאות כיסוי
* הראשונים לבצע את השיר היו "הגבעטרון", בליווי חמישיית גלבוע, בעיבודו של נחום (נחצ'ה) היימן.
* מבצעים נוספים של השיר: האחים והאחיות, דודו זכאי, מיכל פרס, שימי תבורי.
* בשנת 2016 תומר כץ, ליאת אליהו וההרכב המוזיקלי "פרח אדום", הקליטו חידוש לשיר מתוך האלבום "לאור ולצלילים" בהוצאת "נענע דיסק".
### אזכורים בתרבות
* בשנת 1966 חיבר יוצר ריקודי העם והמרקיד, יואב אשריאל, ריקוד זוגות לשיר.
* "שוב יוצא הזמר" הוא שמה של סדרת תוכניות רדיו בעריכת גיל אלדמע ששודרה ברשת ב' של קול ישראל בשנות ה-70.
* בשנת 1992 תחנת הרדיו גלי צה"ל יזמה תוכנית מיוחדת לפורים בשם "שוב יוצא הזמר", בה ביצעו אמנים שונים כגון "נקמת הטרקטור", "כרמלה גרוס ואגנר", "זקני צפת", פורטיסחרוף ועוד, ביצועים של אמנים אחרים.
* בשנת 2007 ביצע את נעימת השיר החלילן אלישע אבשלום, מתוך האלבום "חליל פאן 14 נעימות לשירי הארץ היפים".

## קישורים חיצוניים
* **[https://www.nli.org.il/he/items/NNL_MUSIC_AL997008899821805171/NLI שוב יוצא הזמר]**, באתר הספרייה הלאומית
* מילות השיר והאזנה לו, באתר זמרשת
* 
* אקורדים לשיר "'''שוב יוצא הזמר'''", באתר Tab4u
* **[https://shira-ovedet.kibbutz.org.il/cgi-webaxy/item?1816 שוב יוצא הזמר]**, באתר שירה עובדת
* 
* 
* 

## הערות שוליים

קטגוריה:גבעטרון
קטגוריה:שירי האחים והאחיות
קטגוריה:שירי דודו זכאי
קטגוריה:שירי שימי תבורי
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירי זיכרון חללי מערכות ישראל
קטגוריה:שירי מלחמת העצמאות
קטגוריה:שירי ההתיישבות העובדת
קטגוריה:שירים שהולחנו על ידי יעקב שגיא
אבא סליחה טעיתי (שיר)

"**אבא סליחה טעיתי**" הוא שיר שהוקלט על ידי הזמרת הישראלית ליאת בנאי, מתוך אלבום הבכורה שלה, אבא סליחה טעיתי (1994). הוא יצא לאור בשנת 1994, בהוצאת חברת התקליטים אבי גואטה הפקות, כסינגל וכשיר הנושא מתוך האלבום. את השיר כתב אבי ביטר ללחן טורקי עממי.

במרוצת השנים, הפך "אבא סליחה טעיתי" לאחד משירי החותם של ליאת בנאי. הוא היה לשיר הנושא בסרט "השקר הגדול" (2012). בין היתר, הקליטו אותו עשרות אמנים ביניהם גל חייק, נזי שקורי, ענבר ישראל, ומאי ויצמן ("מחרוזת אבא סליחה"). כמו כן, נכלל "אבא סליחה טעיתי" באוסף הלהיטים "בתוך הדמעות".

## רקע וכתיבה
בשנת 1991 בגיל שש-עשרה שרה בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום. בשנת 1994 הוציאה את אלבומה הראשון "אבא סליחה טעיתי", מתוכו יצאו הלהיטים "הפרידה" הדואט הראשון עם אבי ביטר, "מחפשת את הדרך" ושיר הנושא ("אבא סליחה טעיתי") – אותו כתב ביטר בעצמו ללחן טורקי עממי המבוסס על השיר "Sabah Olur Mu" מאת דוראן סאגלר.

## משמעות
המילים בשיר "אבא סליחה טעיתי" עוסקות בכאב ובחרטה של בת שמבינה שהיא טעתה בבחירותיה ובדרכיה. השיר מציג את תחושת האשמה של הדוברת כלפי אביה, אחרי שהיא יצאה לדרך עצמאית והלכה אחר חברה רעה ובחירה של בן זוג שאינו מתאים לה, מה שהוביל אותה לצרות ולכאב גם עבורה וגם עבור משפחתה.

הדוברת פונה אל אביה, מתנצלת ומביעה חרטה על כך שהיא לא הקשיבה לו ולא שמעה לעצתן של הדמויות הדאגניות בחייה, כולל אביה, שניסה להדריך אותה להימנע ממסלול חיים שמזיק לה. היא מרגישה לא ראויה לעמוד מולו ומבינה את הכאב והפגיעה שהיא גרמה לו, במיוחד בקשר של כבוד. המילים משדרות רצון לחזור למקום הבטוח בבית ולבקש סליחה על הטעויות שנעשו. השיר עוסק בקונפליקט בין רצון לעצב את הדרך האישית ובין הצורך והכמיהה לתמיכה ולהבנה מההורים, במיוחד מאב, שמרגיש שהוא לא הצליח למנוע את הדרך שהבת בחרה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2018
קטגוריה:שירי ליאת בנאי
קטגוריה:שירים בעברית
קטגוריה:שירים על אבות
קטגוריה:שירים על כאב לב
ארנולד ברנשטיין

**ארנולד ברנשטיין** (בגרמנית: **Arnold Bernstein**; ינואר 1888 - 9 במרץ 1971) היה בעלים של חברות ספנות שפעלו בגרמניה ובארצות הברית, מחלוצי הימאות הארץ ישראלית, יהודי גרמני.

ברנשטיין נולד בברסלאו, בגרמניה, הבן הבכור של הסוחר היהודי מקס ברנשטיין ושל רעייתו, פרנציסקה לבית אלטמן. לאחר שעסקו של אביו התמוטט, עברו הברנשטיינים, ב-1911, להמבורג, שם ייסדו ב-1912 את חברת "ארנולד ברנשטיין בהמבורג", שעסקה במסחר זעיר.

ברנשטיין לקח חלק במלחמת העולם הראשונה כתותחן, עלה לדרגת לוטננט והוענק לו עיטור צלב הברזל דרגה 1.
[ממוזער|ה[דגל של חברת הספנות של ארנולד ברנשטיין.]]
אחרי המלחמה, ב-1919, הרחיב את חברתו לתחום הספנות. ב-1924 אביו פרש מהחברה. 

ב-1934, במטרה להוציא חלק מהונו מגרמניה הנאצית, ייסד ברנשטיין יחד עם אחרים את חברת ספנות ארץ-ישראלית ובמסגרתה הביא לחיפה את ספינת הקיטור תל אביב, שהותאמה להובלת נוסעים. ב-1935 רכש ברנשטיין את קו הספנות "הכוכב האדום". ב-1937 הייתה חברת הספנות של ברנשטיין מהחברות היהודיות הגדולות בגרמניה והעסיקה מעל לאלף עובדים.

בפברואר 1937 נעצר ברנשטיין באשמת עבירות מטבע חוץ. בעת מעצרו היה הבעלים של אחד העסקים היהודיים הגדולים בגרמניה. לאחר שהוחזק בכלא במשך 11 חודשים, הוא נשפט על הפרת חוקי המטבע של גרמניה ובגידה. התובע אמר כי לברנשטיין היה חשבון בנק לא מוצהר של יותר מ-80,000 דולר בניו יורק. ברנשטיין לא הכחיש את קיום החשבון, אך טען שהוא לא חש בצורך לדווח עליו מכיוון, שהוא נועד בחלקו לעסקי הספנות שלו וגם מכיוון שהייתה תביעה של 96,000 דולר על העסק שלו. ברנשטיין הורשע בהפרת חוקי המט"ח של גרמניה בכך שהחזיק חשבון לא מוצהר בבנק זר ונידון ל-30 חודשי מאסר, כולל התקופה שכבר ריצה, וקנס של מיליון רייכסמארק (שווה ערך ל-8.9 מיליון דולר ב-2024). ממשלת גרמניה החרימה את כל הספינות שהיו בבעלותו, ומאוחר יותר חיסלה את העסק.

ברנשטיין שוחרר על ידי שלטונות גרמניה ב-1939. לאחר ששילם 30,000 דולר (שווה ערך ל-700,000 דולר ב-2024), הוא הורשה לעזוב את גרמניה להולנד. הכספים גויסו על ידי חברים, שעיכבו את התשלום עד להגעתו של ברנשטיין למעבר הגבול. ברנשטיין ואשתו לילי עזבו את אירופה לניו יורק על סיפון האונייה ניו אמסטרדם מסאות'המפטון ב-25 באוגוסט 1939 והגיעו לניו יורק ב-1 בספטמבר, היום שבו פלשה גרמניה לפולין. על הספינה היו 1,286 נוסעים, למרות קיבולת של 1,150 בלבד. Nieuw Amsterdam, ספינה בבעלות הולנד אמריקה ליין, כונתה "ספינת פליטי המלחמה הראשונה", מכיוון שהיא הייתה הראשונה שהעלתה נוסעים מעבר לקיבולת בגלל החשש מפרוץ מלחמה. כשברנשטיין הגיע לניו יורק, הוא אמר שנכלא על ידי ממשלת גרמניה בגלל היותו יהודי.

## חיים אישיים
לאחר מלחמת העולם הראשונה, ב-1 במאי 1919, נשא ברנשטיין לאישה את לילי קימלשטיל מהמבורג. לזוג היו שני ילדים, בן בשם רונלד ובת בשם שטפניה. ב-1959 פרש מעבודתו בגלל הרעה במצב בריאותו.

## קישורים חיצוניים
* בשינוי הגאות והשפל 
* Arnold Bernstein Dead at 83; Built Atlantic Shipping Fleets 
* BERNSTEIN, ARNOLD 

## הערות שוליים

קטגוריה:פליטי רדיפות הנאצים
קטגוריה:יהודים בצבא הגרמני במלחמת העולם הראשונה
קטגוריה:יהודים מעוטרי צלב הברזל
קטגוריה:אנשי עסקים יהודים גרמנים
קטגוריה:אנשי עסקים יהודים אמריקאים
קטגוריה:מהגרים מגרמניה לארצות הברית
קטגוריה:גרמנים שנולדו ב-1888
קטגוריה:אמריקאים שנפטרו ב-1971
נהר קדישא

**נהר קדישא** (מכונה גם: **נהר אבו עלי**) הוא נהר בצפון לבנון. אורכו כ-45 ק"מ ממזרח למערב, ממערת קדישא שבעמק קדישא, בין בשרי לארזי האל, עד לים התיכון בטריפולי. הנהר זורם לאורך עמק קדישא, וחוצב נקיקים עמוקים.

בזע'רתא שבמחוז זע'רתא נהר קדישא מתמזג עם נהרות רשעין ואהדן שמקורם בעיירות רשעין ואהדן בהתאמה, שם הופכים הנהרות לנהר **אבו עלי** העובר דרך טריפולי אל הים התיכון.
ממוזער|נהר קדישא (אבו עלי) המתוחם בין חומות בתוך העיר טריפולי.
בעוברו בטריפולי, בדרך אל השפך בים התיכון, בחלק בו הנהר מתוחם בחומה, איכות המים שבו ירודה מאד בשל זיהום המים.

## קישורים חיצוניים

## הערות שוליים

קטגוריה:נהרות
קטגוריה:לבנון: נהרות ונחלים
תדליקו את האור

"**תדליקו את האור**" הוא המיני-אלבום הראשון של הזמר הישראלי משה פרץ. הוא יצא לאור ב-8 בדצמבר 2024 בהוצאת חברת התקליטים MP רקורדס.

## רקע והקלטה
בסמוך ליציאתו של "תדליקו את האור" הצהיר משה פרץ כי קיים צפיית בינג' בסדרה "דנה קמה" של דנה אינטרנשיונל. בהמשך, נפגשו יחד במהלך צילומי הסדרה "MKR המטבח המנצח" ונוצר ביניהם חיבור. כתוצאה מכך, הבטיח פרץ לאינטרנשיונל שהוא יכתוב עבורה שיר שיבוצע על ידם כדואט. בנוסף לשיר זה, נכללו במיני-אלבום ארבעה שירים נוספים.

את המיני-אלבום הוציא פרץ ב-8 בדצמבר 2024, בליווי עטיפה שכללה תמונה לכל אחד משירי המיני-אלבום.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2024
קטגוריה:אלבומי משה פרץ
קטגוריה:מיני-אלבומים בעברית
קטגוריה:אלבומים שהופקו על ידי ינון יהל
Alive, She Cried

***Alive, She Cried*** הוא אלבום ההופעה הרשמי השני של להקת הרוק האמריקאית הדלתות, שיצא לאור באוקטובר 1983 על ידי אלקטרה רקורדס. זהו אלבום המשך ל-*[[Absolutely Live]]* משנות ה-70, שהופק על ידי פול רוטשילד. שם האלבום נלקח משורה בשיר "When the Music's Over".

## רקע
בעקבות התעוררות מחודשת בפופולריות של הלהקה בעקבות הסרט "אפוקליפסה עכשיו" משנת 1979 שכלל את "The End", ויציאת אלבום האוסף הראשון של הדלתות מזה שבע שנים בשנת 1980, Greatest Hits, הדחיפה הייתה לשחרר מוזיקה נוספת של הדלתות.

ההקלטות הן מקונצרטים שונים בין השנים 1968 ל-1970, כולל הופעות בלוס אנג'לס, ניו יורק, דטרויט, בוסטון וקופנהגן. השירים כוללים את "Gloria", שהיה במקור להיט להקת Them, וגרסה מורחבת לשיר הידוע ביותר של הדלתות, "Light My Fire". ג'ון סבסטיאן מלהקת Lovin' Spoonful הצטרף ללהקה על הבמה כדי לנגן במפוחית בשיר "Little Red Rooster" של וילי דיקסון. מהדורות חדשות לאלבום הופסקו לצאת בעקבות יציאת In Concert ב-1991, אלבום כפול שכלל את כל השירים מ-Alive, She Cried ו-Absolutely Live, כמו גם כמה רצועות חיות נוספות.

## רשימת רצועות

## משתתפים
מתוך הערות האלבום:

**הדלתות**
* ג'ים מוריסון – שירה
* רובי קריגר – גיטרה
* ריי מנזרק – אורגן, בס קלידים
* ג'ון דנסמור – תופים

**מוזיקאים נוספים**
* ג'ון סבסטיאן – מפוחית בשיר "Little Red Rooster"

**טכני**
* ביל גזצקי – טכנאי קול
* ג'ים מרשל – תמונה
* ג'ף לנקסטר – עיצוב

## קישורים חיצוניים

## הערות שוליים

קטגוריה:אלבומי הדלתות
קטגוריה:אלבומי הופעה באנגלית
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי חברת אלקטרה רקורדס
יעקב אלאמשאטי

רבי **יעקב אלאמשאטי** (לעיתים: אמושט, אמישטי), היה מראשוני מצרים במאה ה-13, מבית מדרשו של הרמב"ם. התפרסם בפירושו למשנה תורה לרמב"ם כ'פירוש קדמון ממצרים'.

## קורותיו
רבי יעקב היה בן למשפחת אלאמשאטי שהייתה משפחה מיוחסת מבני קהילת ארץ ישראל בפוסטאט. החוקרים העלו מספר השערות על מוצא המשפחה. החוקרים החדשים נוטים לשייך את המשפחה לקהילת ארץ ישראל בדמשק. רבי יעקב בירב העיד על רבי יעקב אלאמשאטי שהיה "תלמיד מובהק מהרמב"ם, והיה לומד הלכה מפיו". אולם יש שהציעו שהיה תלמיד של רבי אברהם בן הרמב"ם. כמו כן, רבי יעקב תיעד מנהג שנהגו בבית הכנסת של הרמב"ם. הוא כינה את הרמב"ם בתואר "הגאון". עסק גם בחישובי לוח השנה, ואת חישוביו העתיק רבי עובדיה דיין מצרים במאה הארבע עשרה.

## פירושו לרמב"ם
רבי יעקב כתב פירוש לחיבור 'משנה תורה' להרמב"ם. לעת עתה ידוע שכתב פירוש להלכות שבת, עירובין והלכות מילה. המטרה המרכזית של הפירוש הייתה לבאר מושגים, והמטרה המשנית הייתה לציין את מקורותיו של הרמב"ם. בפירושו הוא מרחיב בענייני חשבון והנדסה. בפירושו הוא נעזר בכתבי רב האי גאון, רבינו חננאל, רי"ף, רש"י, רבי זכאי ממצרים, רבינו יהונתן מלוניל, ועוד.

רבי דוד הנגיד (השני) כתב את הגהותיו לרמב"ם על בסיס החיבור של רבי יעקב אלאמשאטי. החיבור היה מצוי בכתבי יד, וכמה מהפוסקים הזכירו אותו, כדוגמת רבי סעדיה אלעדני (שחלקים רבים מפירושו העתיק מרבי יעקב), המבי"ט, ורבי יעקב בירב. יצוין שלעומת אלו שהתייחסו לפירושו בכבוד רב, הרלב"ח כתב עליו שהוא אינו בר סמכא, וכי מצא מספר פעמים שפירושיו לא מכוונים להלכה.

הפירוש נדפס באופן חלקי במהדורת פרנקל, תחת הכותרת 'פירוש קדמון ממצרים'.

בשנת תשפ"ב, פירושו ל**הלכות שבת ועירובין** נדפס בשלמות על ידי יהודה זייבלד בהוצאת מכון בית אהרן וישראל.

## לקריאה נוספת

* מבוא לספר **גנוזות הרמב"ם ובית מדרשו** עמ' א-טו, מכון בית אהרן וישראל, תשפ"ב.

## הערות שוליים

קטגוריה:ראשוני מצרים
קטגוריה:רבנים מצרים
קטגוריה:רבנים: ראשונים
קטגוריה:תלמידי הרמב"ם
קטגוריה:יהודי מצרים במאה ה-13
קטגוריה:פרשני הרמב"ם
פולאקשין השני

**פולאקשין השני**, גם **פולאקשי השני** (בסנסקריט: **द्वितीयपुलिकेशि**), שהשתייך לקאסטת הלוחמים (קשטרייה), היה שליט ממלכת הצ'לוקייה של וטאפי (כיום ) במערב דרום הודו, בערך משנת 610 עד 642. במהלך שלטונו, הצליחה הממלכה לכבוש חלקים נרחבים מצפון ודרום הודו.

## מקורות
למרות האזכור בעבודתו של הנזיר הסיני שוואנדזאנג, ששהה בחצרו בשנים 641–642, וכ-15 כתובות מפוזרות החרוטות באבן, המידע הכולל על פולאקשין השני דל למדי.

## היסטוריה
פולאקשין (שמו לפני ההכתרה היה ארייה) היה בנו של המלך קירטיווארמן הראשון, שמת כנראה צעיר; הוא הדיח את דודו , שהחזיק בכס המלכות משנת 597 עד 609 בערך ולא היה מוכן לוותר עליו לפולאקשין.

לפי שוואנדזאנג, מלך הצ'לוקייה פולאקשין השני היה טיפוס לוחמני ואהב "אמנויות צבאיות", מכיוון שהיה קשטרייה מלידה. צבאו היה מאורגן היטב וזו הייתה הסיבה להצלחתו של פולאקשין השני מעבר לרכס וינדהיה. הוא כלל חיל רגלים, פרשים, חיל פילים וצי רב עוצמה. שוואנדזאנג כתב שלצבא של צ'לוקייה היו מאות פילים שהושקו במשקאות חריפים לפני קרב. עם הצי שלהם הם כבשו את רוואטידוויפה (גואה), ואת פורי בחוף המזרחי של הודו. כתובות של שושלת רשטראקוטה משתמשות במונח "קרנאטאקבאלה" ("הכוח של קרנאטקה") כאשר מתייחסים לצבאות צ'לוקייה החזקים.

מאוחר יותר הוא כבש את , ולאחר מכן נכנעה גם  ששלטה ברצועת חוף במערב הודו (כיום , והוא נשא לאישה נסיכה משושלת זו. כתובת ב מזכירה עמים נכבשים אחרים בצפון (למשל הלטה, המלאווה והגורג'רה). במזרח הודו הוא הכניע את אזור  והטריד את אימפריית פלאווה מדרום, עם בירתה , שאותה מעולם לא הצליח לכבוש. הצלחתו הצבאית הגדולה ביותר הייתה הניצחון בשנת 630 על הארשווארדאנה, ששלט על חלקים נרחבים של צפון הודו וניסה להתרחב לדרום הודו, בקרב על נהר על גדות הנהר , מה ששם קץ לניסיונותיו של הארשווארדאנה לכבוש את הדרום. נחתם הסכם שבו הארשווארדאנה הפך לשליט בכל האזורים מצפון לנרמאדה, בעוד פולאקשין שלט בכל האזורים שמדרום לנהר וקיבל את התואר דקישינפאדשווארה ("אדון הדרום"). לאחר מכן הוא הביס את  בדרום-מזרח הדקאן. הוא כנראה מת במהלך פלישה של הקיסר  משושלת פלאווה בווטאפי או בסמוך לה בשנת 642, פלישה שנבעה מפרובקציה שהוא עצמו עורר.

## שונות
המלכות שלו היו נסיכות מ של  ו של , קלאנים עמן ניהלו הצ'לוקייה קשרי משפחה ונישואים קרובים.

הקיסר הפרסי ח'וסרו השני החליף שגרירים עם פולאקשין השני.

עם זאת, המעשה החשוב ביותר שלו, היה רפורמה במטבע: מטבעות הזהב שלו עם דמות של חזיר בר עדיין היו במחזור זמן רב לאחר מותו תחת השם וראהה.

## יורש
* בשנת 624 הוא מינה את אחיו קובג'ה וישנובארדהאנה (שלט 624–641) לשליט השטחים הנכבשים במזרח, ובכך הניח (שלא במתכוון) את היסודות לשלטון  במזרח הדקאן. הם שלטו מ עד המאה ה-11 בערך.
* מחלוקות על כס המלכות נמשכו כ-13 שנים בין חמשת בניו של פולאקשין, עד ש (שלט 655–680) גבר לבסוף.

## לקריאה נוספת

* K. A. Nilakanta Sastri: *The Chaḷukyās of Bādāmi*. In: Ghulam Yazdani (Hrsg.): *The Early History of the Deccan*. Bd. I–VI. Oxford University Press 1960.
* K. V. Ramesh: *Chalukyas of Vātāpi*. Agam Kala Prakashan 1984.


## קישורים חיצוניים

*

* Pulakesi II – Biography


## הערות שוליים

קטגוריה:קיסרי הודו
קטגוריה:נפטרים ב-642
איתמר נוי

**איתמר נוי** (נולד ב-28 באפריל 2001) הוא כדורגלן ישראלי המשחק בעמדת הקשר במכבי תל אביב מליגת העל ובנבחרת ישראל.

## קריירת מועדונים
נוי התחיל לשחק כדורגל בקבוצות כדורגל מקומיות ובגיל 14 הצטרף למחלקת הנוער של הפועל בני לוד. ב-12 בספטמבר 2018 ערך את הופעת הבכורה שלו בקבוצה הבוגרת בהפסד 0–3 להפועל כפר סבא. נוי נכלל בסגל הקבוצה הבוגרת עד למחזור ה-10 ולאחר מכן חזר לקבוצת הנוער. בקיץ  הצטרף לקבוצת הנוער של מכבי פתח תקווה וכעבור שנה חזר לקבוצת הבוגרים של בני לוד ששיחקה אז בליגה א'.

בקיץ  חתם בהפועל אדומים אשדוד מהליגה הלאומית. נוי שיחק בקבוצה עונה אחת והיה מלך שערי הקבוצה עם 12 שערים ב-35 משחקי ליגה.

בקיץ  חתם בפירסט וינה מהליגה האוסטרית השנייה.

בקיץ  חתם בהפועל חיפה מליגת העל. ב-2 בספטמבר ערך את הופעת הבכורה שלו בקבוצה בתיקו 2-2 נגד מכבי פתח תקווה. ב-28 באוקטובר 2024 הבקיע את שער הבכורה שלו בקבוצה בניצחון 0–3 נגד מכבי נתניה.

ב-1 ביוני 2025 הגיע בהעברה חופשית וחתם על חוזה לשנתיים במכבי תל אביב. במשחקו הראשון בליגת העל כבש את שערו הראשון בקבוצה.

## נבחרת לאומית
לזכותו של נוי שתי הופעות בנבחרת הצעירה. במאי 2025 נוי זומן לסגל הנבחרת הבוגרת בפעם הראשונה. את הופעת הבכורה ערך ב-10 ביוני אותה שנה, כשעלה כמחליף בדקה ה-66 במשחק ידידות נגד נבחרת סלובקיה.

## חיים אישיים
נוי נולד למשפחה דתית-לאומית. במהלך מלחמת חרבות ברזל גויס פעמיים לשירות מילואים בגדוד רפואה בפיקוד צפון.

נוי התחתן עם לי שוורץ בנובמבר 2024. את הזוג בירך אוהד הקבוצה, איתן גונן, אביה של רומי גונן, אשר נחטפה לעזה בעת שברחה מהטבח בפסטיבל נובה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלני נבחרת ישראל
קטגוריה:קשרי כדורגל ישראלים
קטגוריה:לוד: כדורגלנים
קטגוריה:כדורגלני הפועל בני לוד
קטגוריה:כדורגלני הפועל אשדוד
קטגוריה:כדורגלני פירסט וינה
קטגוריה:כדורגלני הפועל חיפה
קטגוריה:כדורגלני מכבי תל אביב
קטגוריה:כדורגלנים ישראלים באוסטריה
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-2000
ריצ'רד אלסופ וייז

**ריצ'רד אלסופ וייז** (באנגלית: **Richard Alsop Wise**; 2 בספטמבר 1843 – 21 בדצמבר 1900) היה מחנך ופוליטיקאי מווירג'יניה. הוא היה חבר בית הנבחרים של ארצות הברית לחלקים משתי קדנציות. הוא היה בנו של הנרי אלכסנדר וייז, נכדו של ג'ון סרג'נט, אחיו של ג'ון סרג'נט וייז, ובן דודו של ג'ורג' דאגלס וייז, כולם חברי בית הנבחרים.

## בּיוגרפיה
### ראשית חייו
וייז נולד ב-2 בספטמבר 1843 בפילדלפיה, פנסילבניה, והיה בנם של מושל וירג'יניה לעתיד הנרי א. וייז ושרה סרג'נט, בתו של חבר בית הנבחרים ג'ון סרג'נט. הוא למד בבתי ספר פרטיים בריצ'מונד, וירג'יניה, האקדמיה של הריסון במחוז אלבמארל, וירג'יניה, ולאחר מכן בקולג' ויליאם ומרי במשך שנתיים, עד שהחלה מלחמת האזרחים האמריקנית.

### מלחמת האזרחים
במהלך המלחמה שירת בצבא הקונפדרציה, תחילה כטוראי בחיל הפרשים של סטיוארט, ולאחר מכן כעוזר לאביו, שהיה בריגדיר גנרל. באופן רשמי הוא היה עוזר המפקח הכללי של בריגדת וייז, בארמיית צפון וירג'יניה.

### קריירה רפואית
הוא סיים לימודי רפואה במכללה הרפואית של וירג'יניה ב-1867 ועסק במקצוע זה כמה שנים.

ב-1869 הוא חזר למכללת ויליאם ולמרי בתור פרופסור לכימיה, ולימד שם עד 1881. מ-1882 עד 1885 הוא היה המפקח של בית המשוגעים המזרחי של וירג'יניה.

ב-1871 הוא עזר בארגון מחדש של מיליציית מתנדבים לעיר ויליאמסבורג ולמחוז ג'יימס סיטי, וירג'יניה, שעליה פיקד. היחידה, הידועה בשם רגימנט הרגלים הקל של וייז, המשיכה לפחות עד 1885, כאשר היא הופיעה במהלך חגיגות ההשבעה של הנשיא גרובר קליבלנד בוושינגטון.

## קריירה פוליטית
למרות הרקע שלו בקונפדרציה, ריצ'רד וייז הפך לרפובליקני. הוא היה ציר לכל ועידת מדינה רפובליקנית בווירג'יניה מ-1879 עד 1900. הוא היה ציר בכנסים הלאומיים הרפובליקנים של 1892, 1896 ו-1900.

הוא גם מילא תפקידים פוליטיים רבים. הוא היה חבר בבית הנבחרים של וירג'יניה בשנים 1885–1887.

הוא היה פקיד בית המשפט המחוזי והמחוזי של העיר ויליאמסבורג ומחוז ג'יימס סיטי בשנים 1888–1894.

בשנת 1896, וייז התמודד על כהונה כחבר בית הנבחרים של ארצות הברית, אך הפסיד לדמוקרט ויליאם א. יאנג. וייז ערער בהצלחה על תוצאות הבחירות וכיהן בקונגרס ה-55 מ-26 באפריל 1898 עד 3 במרץ 1899.

תוצאה זו חזרה על עצמה ב-1898; וייז כיהן בקונגרס ה-56 מ-12 במרץ 1900 ועד מותו בוויליאמסבורג ב-21 בדצמבר 1900. הוא נקבר בבית הקברות של הוליווד, ריצ'מונד, וירג'יניה.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1843
קטגוריה:אמריקאים שנפטרו ב-1900
פונקציית פיזור ריילי

בפיזיקה, **פונקציית פיזור ריילי**, הקרויה על שם הלורד ריילי, היא פונקציה המשמשת במכניקה אנליטית בטיפול בכוחות חיכוך פרופורציונליים למהירות. המשוואה הוצגה לראשונה בשנת 1873. אם נתון כוח חיכוך על חלקיק עם מהירות \vec{v} ניתן לכתוב כ \vec{F}_f = -\vec{k}\cdot\vec{v}, ניתן להגדיר את פונקציית פיזור של ריילי עבור מערכת של N חלקיקים:

: R(v) = \frac{1}{2} \sum_{i=1}^N ( k_x v_{i,x}^2 + k_y v_{i,y}^2 + k_z v_{i,z}^2 ).

כאשר, R(v) מייצג את מחצית מקצב איבוד האנרגיה של המערכת דרך חיכוך. כוח החיכוך הוא שלילי למהירות, \vec{F}_f = -\nabla_v R(v), אנלוגי לכוח השווה לגרדיאנט השלילי של הפוטנציאל. קשר זה מיוצג במונחים של הקואורדינטות המוכללות: q_{i}=\left\{q_{1},q_{2},\ldots q_{n}\right\}.

: \vec{F}_f = -\frac{\partial R}{\partial\dot{q}_{i}} .

בזמן שחיכוך הוא אינו כוח משמר, הוא מסומן כ- Q_{i} במשוואות לגראנז',

: \frac{d}{dt}\frac{\partial L}{\partial \dot{q_{i}}}-\frac{\partial L}{\partial q_{i}}=Q_{i} .

יישום ערכו של כוח החיכוך המתואר על ידי קואורדינטות מוכללות במשוואות אוילר-לגראנג' ייתן:

: \frac{d}{dt}\left(\frac{\partial L}{\partial \dot{q_{i}}}\right)-\frac{\partial L}{\partial q_{i}}=-\frac{\partial R}{\partial\dot{q}_{i}} .

ריילי ניסח את הלגראנז'יאן  L  כאנרגיה קינטית  T  מינוס האנרגיה הפוטנציאלית  V , אשר מניב את השוויון הבא

: \frac{d}{dt}\left(\frac{\partial T}{\partial \dot{q_{i}}}\right) - \frac{\partial T}{\partial q_i}+
\frac{\partial R}{\partial\dot{q}_{i}}
+\frac{\partial V}{\partial q_{i}}=0  .

מאז שנות ה-70 פונקציית הפיזור ידועה יותר בתור פוטנציאל הפיזור של ריילי.

## הערות שוליים

קטגוריה:פונקציות מתמטיות
קטגוריה:מכניקה אנליטית
ויליאם אלבין יאנג

**ויליאם אלבין יאנג** (באנגלית: **William Albin Young**; 17 במאי 1860 – 12 במרץ 1928) היה פוליטיקאי ואיש עסקים אמריקאי מווירג'יניה. יאנג נבחר פעמיים לבית הנבחרים של ארצות הברית, אם כי בכל מערכת בחירות ניצב בפני ריצ'רד א. וייז, שניצח אותו פעם אחר פעם.

## ביוגרפיה
### ראשית חייו וקריירה
יאנג נולד ב-17 במאי 1860 בנורפוק, וירג'יניה, למד בבתי ספר ציבוריים ובאקדמיית סנט מרי בנורפוק. הוא למד משפטים, אך נטש את הלימודים לפני שקיבל רישיון והתמסר לעיסוקים מסחריים. לאחר מכן שימש כפקיד של בתי המשפט המחוזיים והתאגידים בעיר נורפוק במשך שש שנים.

### פוליטיקה וערוב ימיו
בשנת 1892, יאנג שימש כציר בוועידה הלאומית הדמוקרטית. הוא היה המועמד הדמוקרטי לבחירות 1896 לבית הנבחרים של ארצות הברית עבור המחוז השני. לאחר שניצח בבחירות, יאנג הושבע כחבר נבחר בקונגרס ה-55 וכיהן מ-4 במרץ 1897 עד 26 באפריל 1898. את יאנג החליף ריצ'רד א. וייז, שהתמודד בהצלחה בבחירות והשתלט על המושב.

יאנג התמודד שוב לבחירות ב-1898, ושוב נראה שהוא מנצח בבחירות. בהתאם לכך, הוא הושבע כחבר נבחר בקונגרס ה-56. יאנג כיהן מ-4 במרץ 1899 עד 12 במרץ 1900, אז החליף אותו שוב ריצ'רד א. וייז, שהתמודד בהצלחה גם בבחירות של 1898.

יאנג עסק בעסקי הנדל"ן בנורפוק, וירג'יניה, שם נפטר ב-12 במרץ 1928. הוא נקבר בבית הקברות של סנט מרי.

## קישורים חיצוניים
*
* 

קטגוריה:אמריקאים ילידי וירג'יניה
קטגוריה:נורפוק: אישים
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1860
קטגוריה:אמריקאים שנפטרו ב-1928
מרסלינו אבאד טולנטינו

**מרסלינו אבאד טולנטינו** (בספרדית: **Marcelino Abad Tolentino**; לטענתו נולד ב-5 באפריל 1900) הוא חקלאי פרואני הטוען שהוא האדם החי המבוגר ביותר בפרו ובכלל בעולם, לטענתו בן 125 שנים, והאדם האחרון החי שנולד במאה ה-19. באפריל 2024 הודיע משרד הפיתוח וההכלה החברתית כי יגיש את מצב הגיל שלו לספר השיאים של גינס על מנת לאשר את גילו האמיתי. נכון לשנת 2025, טרם אומת גילו באופן רשמי.

בשנת 2019 החזיק מרסלינו תעודת זהות לאומית (DNI), דבר שהעניק לו גישה לקצבה שהמדינה מספקת. בשנת 2021 טולנטינו קיבל את החיסון נגד COVID-19. העיתון הרשמי אל פרואנו ציין את 123 שנות חייו בשנת 2023.

## ביוגרפיה

בגיל 7, לאחר שאמו ואביו מתו בניסיון לחצות נהר בכיכר, מרסלינו אומץ על ידי בעלי חווה. נאלץ לעבוד מגיל צעיר בשל חוסר משאבים כספיים. על פי משרד הפיתוח וההכלה החברתית של פרו, במהלך השנים עבד בעבודות שונות, בהן כפועל בחוות, בנאי ומוכר מזון. בארבעים השנים האחרונות הוא עוסק בגידול פירות וירקות לפרנסתו.

בשנת 2019 יצר עמו קשר צוות נציגים ממערכת מיקוד משקי הבית (Sisfoh).

## חיים אישיים
מרסלינו מתגורר באזור מרוחק במחוז צ'אנגליה, שבמחוז וואנוקו של פאצ'יטיאה, כדי להגיע לבית הגידול שלו יש צורך ללכת שלוש שעות לחווה שלו. למרות שלא ידע לקרוא או לכתוב, הוא קיבל סיוע סוציאלי מהתוכנית הממשלתית Pensión 65 בשנת 2019.
שמאל|ממוזער|245x245 פיקסלים| מחוז פאצ'יטה
מרסלינו כיום מתגורר במעון לקשישים, שם חגג את יום הולדתו ה-125.

## קישורים חיצוניים
* וידאו: הכירו את האדם המבוגר ביותר בפרו - בגיל 123

## הערות שוליים

קטגוריה:ילידי 1900